OpenLLM-France/wikimedia huggingface dataset:
# Sympathy for the Devil

Sympathy for the Devil (euskaraz Deabrua Begiko) 1968ko The Rolling Stones ingeles rock musika taldearen abesti bat da. 1968ko abenduaren 6an Beggars Banquet diskoan plazaratu zuten.

## Hitzak euskaraz

* Mesedez, utz deizaidazu nire burua aurkezten
* Aberastasun eta gustu oneko gizona naiz,
* Denbora luze-luzez inguruan ibili naiz
* Gizon askoren arima eta fedeak lapurtu ditut,
* Jesukristoren zalantza eta oinaze unean handik nenbilen
* Pilatosek bere eskuak garbitu eta haren patua ezar zezan ongi ziurtatu nintzen.
* Pozten naiz zu ezagutzeaz
* Nire izena zein den asmatuko zenuela espero dut,
* Baina nahasgarria dena
* Nire jokoaren izaera da
* Aldaketa garaia zetorrela ikusi nuenean
* San Petersburgo aldean egon nintzen,
* Tsarra eta bere ministroak erail nituen
* Anastasiak alferrik ohiukatu zuen,
* Jeneral mailaz tanke bat gidatu nuen
* Blitzkrieg gudua piztu eta
* gorpuek kiratsa zeriotenean.
* Pozten naiz zu ezagutzeaz
* Nire izena zein den asmatuko zenuela espero dut,
* Baina nahasgarria dena
* Nire jokoaren izaera da
* Zuen errege-erreginak sortu zituzten jainkoengatik
* hamarkadetan zehar borrokatuz ikusteak poztu ninduen,
* "Nork hil zituen Kennedytarrak?" Ohikatu nuen
* Azken finean zu eta ni izan ginela badakigunean,
* Utz nazazu nire burua aurkezten
* Aberastasun eta gustu oneko gizona naiz,
* Bombayra iritsi aurretik erail zituzten
* Trobatzaileei segadak ipini nizkien
* Pozten naiz zu ezagutzeaz
* Nire izena zein den asmatuko zenuela espero dut,
* Baina nahasgarria dena
* Nire jokoaren izaera da
* Polizia bakoitza kriminal bat den moduan
* Eta bekatari guztiak santu,
* Leon-Kastillo, zer axola dio, soilik Luzifer dei nazazu,
* Hortaz nirekin topatu ezkero,
* Bare nadin behar dudanez, izan zaitez adeitsu
* Izan nazazu begiko, izan ezazu gustu ona,
* Ongi ikasitakoa giza legez erabili
* Edota zure arima ustelduaraziko dut.
* Pozten naiz zu ezagutzeaz
* Nire izena zein den asmatuko zenuela espero dut
* Baina nahasgarria dena
* Nire jokoaren izaera da

## Kanpo estekak

* Sympathy for the Devil abestia entzungai (Ingelesez)
* Datuak: Q605342
# Sympetrum

Sympetrum Libellulidae familiako odonatu generoa da. Tamaina ertain eta txikiko 50 burruntzi espezie inguru dira, Ipar Hemisferioko eskualde epeletan bizi direnak.

## Espezieak

Fauna Europaearen arabera, Europan espezie hauek bizi dira:
* Sympetrum danae Sulzer, 1776
* Sympetrum depressiusculum Selys, 1841
* Sympetrum flaveolum Linnaeus, 1758
* Sympetrum fonscolombii Selys, 1840
* Sympetrum meridionale Selys, 1841
* Sympetrum nigrifemur Selys, 1884
* Sympetrum pedemontanum Allioni, 1766
* Sympetrum sanguineum Müller, 1764
* Sympetrum sinaiticum Dumont, 1977
* Sympetrum striolatum Charpentier, 1840
* Sympetrum vulgatum Linnaeus, 1758

## Erreferentziak

* ↑ Sympetrum Sulzer 1776 Fauna Europaea. Faunaeur.org

## Kanpo estekak

* Datuak: Q41447
* Multimedia: Sympetrum / Q41447
* Espezieak: Sympetrum
# Sympetrum meridionale

Sympetrum meridionale Sympetrum generoko burruntzia da, hegoaldeko Europan endemikoa dena. Helduek 35–40 mm-ko luzera eta 52–60 mm-ko hego-luzera dituzte.
Basa eta Itsas Fauna eta Landaredian Arriskuan dauden Espezieen Euskadiko Zerrendaren bakanen kategorian sartu zuten.

## Erreferentziak

* ↑ Askew, R.R.. (2004). The Dragonflies of Europe. Harley Books, 180-213 or. ISBN 0-946589-75-5..
* ↑ Eusko Jaurlaritza. (2013-7-5). Agindua, 2013ko ekainaren 18koa, Ingurumen eta Lurralde Politikako sailburuarena. Honen bidez, Basa eta Itsas Fauna eta Landaredian Arriskuan dauden Espezieen Euskadiko Zerrenda aldatzen da. .

## Kanpo estekak

* Datuak: Q479057
* Multimedia: Sympetrum meridionale / Q479057
* Espezieak: Sympetrum meridionale
# Symphimus

Symphimus Colubridae familiako narrasti genero bat da. Mexikon eta Belizen bizi dira.

## Espezieak

* Symphimus leucostomus Cope, 1869
* Symphimus mayae (Gaige, 1936)

## Kanpo estekak

* Datuak: Q3507580
* Multimedia: Symphimus / Q3507580
* Espezieak: Symphimus
# Species nova

Taxonomia biologikoan, species nova (plurala: species novae ; laburdura: sp. nov. laburdura plurala: spp. nov.) espezie berria dela adierazteko konbentzioa da. Esaldia latina da, eta lehenengo aldiz argitaratzen den izen binomialaren ondoren erabiltzen da.
Terminoa ez da combinatio nova formarekin nagastu behar, zeina erabiltzen den aurretik izendatutako taxon bat beste genero edo espezie batera eramaten denean edo bere maila aldatzen denean.

## Erreferentziak

* ↑ Rittmeyer, Eric N.; Allison, Allen; Gründler, Michael C.; Thompson, Derrick K.; Austin, Christopher C.. (2012). «Ecological guild evolution and the discovery of the world's smallest vertebrate» PloS One 7 (1): e29797. doi:10.1371/journal.pone.0029797. ISSN 1932-6203. PMID 22253785. PMC 3256195. (Noiz kontsultatua: 2021-03-16).
* ↑ «5. What Latin abbreviations mean» entnemdept.ufl.edu (Noiz kontsultatua: 2021-03-16).
* ↑ «FishBase Glossary» www.fishbase.de (Noiz kontsultatua: 2021-03-16).

## Kanpo estekak

* Datuak: Q27652812
# Spectateurs !

Spectateurs ! 2024ko Arnaud Desplechin frantziar zinema zuzendariaren dokudrama da.

## Sinopsia

Oharra: Atal honek istorio osoa edo amaiera argitzen du.
| « | Zer esan nahi du zinemara joateak? Zergatik darama jendeak ehun urtetik gora zinema-aretoetara joaten? Zinema-aretoak eta haien askotariko magia ospatzea erabaki nuen. Beraz, Paul Dédalus gaztearen urratsei jarraitu zien, zinemazale baten heldutasun-istorio batean bezala. Oroitzapenak, fikzioa eta aurkikuntzak elkartzen dira irudi-uholde geldiezin batean | » |
| —Arnaud Desplechin |||

## Aktoreak

* Mathieu Amalric : Paul Dédalus
* Françoise Lebrun

## Erreferentziak

* ↑ sansebastianfestival.com

## Kanpo estekak

* Datuak: Q125559259
* Multimedia: Spectateurs! / Q125559259
# Spectre (filma)

Spectre 2015eko Sam Mendes ingeles zinema zuzendariaren espioitza filma bat da. Ian Fleming idazlearen James Bond pertsonaiaren istorio eta eleberrietan oinarritua dago. Bertan, Daniel Craig, Christoph Waltz, Léa Seydoux, Dave Batista eta Monica Bellucci aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Istorioan James Bondek SPECTRE nazioarteko erakunde terrorita topatu zuen lehen aldia azaltzen dute: Mexikon M-ek (Judi Dench) agindutako misio ez ofizial batean, Hildakoen Egunean, James Bondek bi gizon hil zituen. Londresa itzultzean, M berriak (Ralph Fiennes) zerbitzu aktibotik at dagoela esango du. Bondek ez du agindu berriak beteko eta hildakoen hileta-elizkizunera joango da. Bertan Sciarraren alarguna, Lucia (Monica Bellucci), ezagutuko du. Handik Bond Austria eta Marokora joango da...

## Aktoreak

* Daniel Craig, James Bond, 007 agentea
* Christoph Waltz, Ernst Stavro Blofeld, SPECTREren buruzagia.
* Léa Seydoux, Madeleine Swann, psikologia
* Ben Whishaw, Q
* Naomie Harris, Eve Moneypenny
* Dave Bautista, Mr. Hinx
* Andrew Scott, Max Denbigh
* Monica Bellucci, Lucia Sciarra
* Ralph Fiennes, Gareth Mallory, M berria
* Rory Kinnear, Bill Tanner
* Jesper Christensen, Mr. White
* Alessandro Cremona, Marco Sciarra
* Stephanie Sigman, Estrella
* Judi Dench, Olivia Mansfield, M

## Kanpo estekak

* Spectre filmaren IMDBko fitxa irakurgai (Ingelesez)
* Datuak: Q18602670
* Multimedia: Spectre (film) / Q18602670
# Species inquirenda

Species inquirenda, (pluralean species inquirendae), euskaraz "Espezie ikertuak", Sailkapen zientifikoan espezie bat aztertzerakoan honen inguruko identitatearen gainean zalantzak planteatzen direnean esaten da; ondorioz, espezie hori hobeto aztertu behar da. Latinezko esaldi hau biologian XIX. mendetik erabiltzen da.

## Erreferentziak

* ↑ International Code of Zoological Nomenclature, International Commission on Zoological Nomenclature, 1999. 4. edizio. http://www.nhm.ac.uk/hosted-sites/iczn/code/index.jsp?booksection=glossary&nfv=&mF=true. 06-04-2010}}
* ↑ Sydenham Edwards: The Botanical Register, 1819.

## Kanpo estekak

* Datuak: Q3766304
# Special Ops: Lioness

Special Ops: Lioness estatubatuar thriller-telesaila da, Taylor Sheridanek Paramount+erako sortua.

## Sinopsia

Oharra: Atal honek istorio osoa edo amaiera argitzen du.
Telesailak AEBetako programa militar sekretu batean jarri du arreta, marineak Ekialde Hurbileko erakunde terroristetan infiltratzeko trebatzen dituzten gune batean. Cruz Manuelos pobrezia eta droga giroan bizi den emakume gazte bat da, eta bikotekidearen indarkeriatik ihes egin nahian helduko dio jardun militarrari.
Ez da zauriz jositako pertsonaia bakarra. Militarren burua eta CIAko inteligentzia arduraduna Joe da bestea, beren bizitza pertsonala hankaz gora duten beste bi emakume dira. Kontziliazioa, familia gatazkak...

## Aktoreak

* Zoe Saldaña : Joe
* Laysla De Oliveira : Cruz Manuelos
* Dave Annable : Neil
* Jill Wagner : Bobby
* LaMonica Garrett : Tucker
* James Jordan : Two Cups
* Austin Hébert : Randy
* Jonah Wharton : Tex
* Thad Luckinbill : Kyle
* Hannah Love Lanier : Kate
* Nicole Kidman : Kaitlyn Meade
* Stephanie Nur : Aaliyah

## Erreferentziak

* ↑ «Gerraren obsesio amerikarra» Berria 2023-11-04 CC BY-SA 4.0 lizentziapean.

## Kanpo estekak

* Datuak: Q116199566
# Specialized

Specialized Bicycle Components bizikleta eta hauentzako erabilgarriak diren tresnen fabrikatzaile amerikarra da.Fabrika Morgan Hillen dago,Kalifornian.

## Historia

Specialized, 1974. urtean sortu zuen Mike Sinyardek eta, hasiera batean, bere produkzioa errepideko bizikletara bideratu zuen bere modelurik hoberena (Allez), eta zikloturismoetan, berriz, Sequoia. Beranduago, 1981. urtean, konpainiak lehenengo mendi bizikleta sortu zuen, Stumpjumper izenekoa.

## Produktuak

Gaur egun, bizikletak egiteaz gainera Specializedek hainbat osagai ditu txirrindularientzako: Maillotak, kaskuak, antiajuak... Eta bizikletetan bere modelo oso ezagun bat, Hardrocketik Hotrock umeentzako bizikletetara bitartean aukera ugari du. Bere modelurik onena S-Works seriekoak dira, bai errepide eta baita mendi bizikletan ibiltzeko ere.

### S-Works

S-Works Specialized enpresaren barnean dagoen bereizketa bat da, 1992. urtean sortua. Beraien helburua kalitate handiko bizikletak egitea zen. Izena Skunk Worksetik dator. Hau, ezaguna da hegazkin militar sekretuak egiteagatik.
Horregatik, S-Works irudia kalitate handiko produktuek bakarrik daramate. Adibidez, "Tarmac Pro" eta S-Works subdibisioak egindako "TarmacPro" kuadruen artean azkenengo honek karbono zuntzak erabiltzen duena da.

## Specialized zirkuitu profesionaletan

Azkenengo urteetan txirrindulari askok Spezialiced markako bizikletak erabiltzen dituzte.Team Gerolsteiner eta Quick Step-Innergeticek Tarmac modeloa erabiltzen dute, ingeleses errepide esan nahi duena. Gerolsteiner taldeak, Shimano konponenteak erabiltzen ditu eta Quick Step-Innergeticek, bitartean, Campagnolo etxean du konfiantza.

## Kanpo estekak

* Specialized etxearen web ofiziala
* Datuak: Q1200510
* Multimedia: Specialized Bicycle Components / Q1200510
# Species

Species (euskaraz Espezieak) 1995eko Roger Donaldson australiar-zeelandaberria zinema zuzendariak zuzenduta beldurrezko eta zientzia-fikzio filma bat da. Ben Kingsley, Michael Madsen, Alfred Molina, Forest Whitaker, Marg Helgenberger eta Natasha Henstridge aktoreek antzeztu zuten.
Hainbat jarraipen izan zituen: Species II (1998), Species III (2004) eta Species: The Awakening (2007). 1995ko Sitgeseko Zinemaldian Efektu berezi onenen Saria irabazi zuen.

## Argumentua

Oharra: Atal honek istorio osoa edo amaiera argitzen du.
Estralurtar espezie bat eta gizakiaren arteko ADNaren gurutzaketatik sortutako neska gazte ederrak (Natasha Henstridge/Michelle Williams) laborategi batean ikuskapen eta zaintzapean dagoela ihes egingo du. Izaki hau itxuraz oso eder eta erakargarria izan arren, sekulako odol egarria dun mustruoa da.
Xavier Fich zientzialariak (Ben Kingsley) hura topatzeko asmoz hiltzaile profesionala (Michael Madsen), psikiatra (Forest Whitaker), biologoa (Marg Helgenberger) eta antropologo batez (Alfred Molina) osatutako taldea bidaliko du. Los Angeles hirian izaki honen arrastoaren atzetik dabiltzela bere benetazko asmoa zein den jabetuko dira: gizon egoki batekin larrutan jo eta bere espezieko kumeak ugalduz gizateria osoa desagertaraztea. Bere erloju biologiko hilkorra abiadura biziz aurrera doan einean, Fitch eta bere taldeak izaki izugarri hori atzeman gizateria salbatzeko denboraren aurkako lasterketa bati ekingo diote.

## Aktoreak

* Ben Kingsley: Xavier Fitch
* Michael Madsen: Preston "Press" Lennox
* Alfred Molina: Stephen Arden doktorea
* Forest Whitaker: Dan Smithson
* Natasha Henstridge: Sil
* Marg Helgenberger: Laura Baker doktorea
* Michelle Williams: Sil gaztea
* Whip Hubley: John Carey

## Kanpo estekak

* Species filmaren trailer edo iragarkia ikusgai. Youtube.com (Ingelesez)
* Species filmaren IMDBko fitxa irakurgai (Ingelesez)
* Datuak: Q337747
# Species II

Species II, Species II: Offspring edo Species II: Origins, 1998ko Peter Medak hungariar zinema zuzendariak zuzendutako beldurrezko eta zientzia-fikziozko film bat da. Michael Madsen, Natasha Henstridge, Marg Helgenberger, Mykelti Williamson, George Dzundza, James Cromwell eta Justin Lazard aktoreek antzeztu zuten.
1995eko Species filmaren jarraipena da, era berean Species III (2004) eta Species: The Awakening (2007) izeneko jarraipenak izan ditu.

## Argumentua

Oharra: Atal honek istorio osoa edo amaiera argitzen du.
NASAk Marterako eskifaidun misio bat bidali du. Marten daudela astronautek DNA estralurtarraren aztarnak topatu eta bildu egingo dituzte. Iztulerako bidaian, DNA ernaldu eta hiru astronauten DNAk kutsatuko ditu.
Jada Lurrean daudela, hiru astronautei heroien ongietorria egingo diete. Emakume astronautak sexu harremanak izaten ari denean hil egingo da, aldiz bigarren gizonezko astronautak ez du DNA estralurtarraren aurkako inmunitatea garatuko du, jada berezko odol gaixotasun genetiko bat baitu. Aldiz, hirugarren astronauta den Patrick Ross (Justin Lazard) kapitaina guztiz kutsatua egongo da eta giza emakumezkoekin ahal bezainbeste sexu harremanak izaten saiatuko da, DNA estralurtarrak Lurra bere ondorengotzarekin kolonizatu nahi baitu.

## Aktoreak

* Natasha Henstridge: Eve
* Michael Madsen: Press Lennox
* Marg Helgenberger: Laura Baker doktorea
* James Cromwell: Judson Ross, AEBetako senataria
* Mykelti Williamson: Dennis Gamble
* Richard Belzer: AEBetako presidentea
* Justin Lazard: Patrick Ross
* Sarah Wynter: Melissa
* George Dzundza: Carter Burgess Jr. kolonela
* Myriam Cyr: Anne Sampas
* Peter Boyle: Herman Cromwell
* Nancy La Scala: Debutante ahizpa Marcy
* Raquel Gardner: Debutante ahizpa Lucy
* Kim Adams: Darlene
* Nicholas Vota: anbulantziako haurra: Patrick Rossen haurra

## Kanpo estekak

* Species II filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q602389
# Stropharia caerulea

Stropharia caerulea Strophariaceae familiako onddo espezie bat da. Sindrome haluzinogenoa eragin dezake (psilozibina)

## Deskribapena

Kapela: 2 eta 5 cm bitarteko diametrokoa, hemisferikotik ganbilera, laua eta titiduna, ertz ikurbatua, denboraldi baterako errezel flokosoarekin. Kapelaren azala likatsu samarra hezetasunarekin. Gaztetan urdin-berdexka eta geroago horixkagoa.
Orriak: Adnatuak, zabalak, arre-gorrixka argi kolorekoak gaztetan eta heltzean ilunagoak, ertza kolore berekoa, pixka ba flokosoa eta uhindua.
Hanka: 4 eta 7 cm arteko garaierakoa, betea edo barnehutsa, zurruna, zilindrikoa oinarri luzangarekin. Eraztun errudimentarioa, eraztunetik gora kolore zurbilak ditu (zurixka, grisa edo urdin zurbila) eta azpitik fibrila edo ezkata tente zurixkekin hondo glabroaren gainean, berde-urdinxka kolorekoa gaztetan eta helduaroan berde-horixka. Oinarria mizelio zuri tomentudunarekin.
Haragia: Lodia, zurixka, urdinxka kapelaren kortexean; usain eta zapore nabarmenik gabea. Espora-jalkina arre-kolorekoa.
Etimologia: Stropharia terminoa, neskatoek bularra estutzeko erabiltzen zuten "estrofio" hitzetik dator, ondo hauen eraztunagatik edo eraztunaren arrastoengatik. Caerulea terminoa latinetik dator, zeru-urdinaren antzeko kolorekoa.

## Jangarritasuna

Zalantzazko jangarria, toxikoa izan daiteke.

### Nahasketa arriskua

Stropharia aeruginosa delakoarekin nahas daiteke, hau handiagoa da (3-8), kapela berde-gris kolore ilunagokoa du, likatsuagoa, orrien ertza zurbilagoa, ageriko eraztuna. Clitocybe odora espezieak ere antzeko kolorea du, berde-urdinxka, baina ez da likatsua eta anis usaina du.

## Sasoia eta lekua

Udan eta udazkenean. Nahiko arrunta. Hostozabalen basoetan (pagadiak). Parkeetan, bide bazterretan, sastrakaketan (asunak). Humusetan aberatsak diren substratuetan. Normalean gregarioa, batzuetan bakartia.

### Banaketa eremua

Kanada, Ameriketako Estatu Batuak, Mexiko, Europa, Errusia, Kenya, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 250 or. ISBN 84-282-0865-4..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Stropharia caerulea: GBIF—the Global Biodiversity Information Facility.

## Kanpo estekak

* Datuak: Q639931
* Multimedia: Stropharia caerulea / Q639931
# Stropharia inuncta

Stropharia inuncta Strophariaceae familiako onddo espezie bat da.
Sinonimoa: Agaricus inunctus.

## Deskribapena

Kapela: Garatutako aleetan 2 eta 4 cm bitarteko diametrokoa, hasieran ganbil-kanpai itxurakoa, laster erabat ganbila eta bukaeran laua, erdiko eremua nabarmenduta mantenduz eta titi kamuts batekin. Kapelaren azala glutinosoa garai euritsuetan, biskositate apur bat mantenduz urik gabe ere, batez ere grisaxka kolorekoa, baina lila edo more koloreko ñabardurekin, erdialdeko titi ingurua gainerakoa baino okre antzeko kolore ilunagokoa, erraz bereiz daiteke haragitik. Estaldura glutinosoaren ondorioz soberakinekin dagoen itxurako ertz erregularra.
Orriak: Adnatuak, ez estuegi eta ez zabalegi, zabal samarrak, eta luzera ezberdinekoak, hasieran nahiko kolore argiarekin, zurixkak edo krema kolorekoak, baina denborarekin kolore ilunagoak hartzen dituzte espora-jalkinagatik, marroi kolorekoa edo erabat arrea, ertza argiagoa izaten dute, zurixka.
Hanka: Zilindrikoa eta luzanga, kapelaren diametroa bikoiztu dezake, kolore argikoa, ia zuria, gutxi apaindua, betea, denborarekin barnehutsa, beheko herenean bihurgunetsurako joerarekin, Gehienetan, goiko herenean ageriko eraztun batekin, baina normalean eraztunaren eremua soilik geratzen da.
Haragia: Mehea, zurixka, ez oso trinkoa, frutaren usain atseginarekin eta zapore gozoarekin.
Etimologia: Stropharia terminoa, neskatoek bularra estutzeko erabiltzen zuten "strofilo" hitzetik dator, onddo hauen eraztunagatik edo eraztunaren arrastoengatik.

## Jangarritasuna

Ez du interes gastronomikorik.

### Nahasketa arriskua

Berezitasunak kontuan hartuta, beste edozeinekin nahastea zaila da. Stropharia albonitens delakoak nolabaiteko antza izan dezake bere kapelaren azal glutinosoagatik, baina erraz bereizten da tonu more faltagatik.

## Sasoia eta lekua

Larre goroldiotsuetan. Oso urria.

### Banaketa eremua

Mendebaldeko Kanada eta Ameriketako Estatu Batuak, Europa, Errusia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 250 or. ISBN 84-282-0865-4..
* ↑ (Gaztelaniaz) Calvo Pérez Javi. (2006). El mundo de las setas. Asociacion Micológica Fungipedia.
* ↑ Stropharia inuncta: GBIF—the Global Biodiversity Information Facility.

## Kanpo estekak

* Datuak: Q1537890
* Multimedia: Stropharia inuncta / Q1537890
# Strophurus

Strophurus Diplodactylidae familiako narrasti genero bat da. Australian bizi dira.

## Espezieak

* Strophurus assimilis (Storr, 1988)
* Strophurus ciliaris (Boulenger, 1885)
* Strophurus elderi (Stirling & Zietz, 1893)
* Strophurus intermedius (Ogilby, 1892)
* Strophurus jeanae (Storr, 1988)
* Strophurus krisalys Sadlier, O’Meally & Shea, 2005
* Strophurus mcmillani (Storr, 1978)
* Strophurus michaelseni (Werner, 1910)
* Strophurus rankini (Storr, 1979)
* Strophurus robinsoni (Smith, 1995)
* Strophurus spinigerus (Gray, 1842)
* Strophurus strophurus (Duméril & Bibron, 1836)
* Strophurus taeniatus (Lönnberg & Andersson, 1913)
* Strophurus taenicauda (De Vis, 1886)
* Strophurus wellingtonae (Storr, 1988)
* Strophurus williamsi (Kluge, 1963)
* Strophurus wilsoni (Storr, 1983)

## Kanpo estekak

* Datuak: Q2319750
* Multimedia: Strophurus / Q2319750
* Espezieak: Strophurus
# Stropharia pseudocyanea

Stroparia pseudocyanea Strophariaceae familiako onddo espezie bat da.
Sinonimoak: Agaricus pseudocyaneus, Stropharia ochrocyanea

## Deskribapena

Kapela: 40 mm arteko diametrokoa, lehenengo ganbila, gero lau-ganbila edo zabaldua eta titi apur batekin; hasieran ertza inbolutua, gero zuzena, apendikulatua, soberakin gutxirekin, eta ildaskatu gabea gardentasunagatik, errezelaren hondar gutxirekin ertzean; kapelaren gainazala distiratsua, likatsua edo lubrifikatua eguraldi hezearekin, leuna, hori-berdexka kolorekoa, hori-okrea, orban urdinxkekin, azkenik hori-okre antzeko kolorekoa, berde-urdinxka koloreko tonu arinekin ertzerantz.
Orriak: Estu samarretik zabalera, zabalak, ez oso lodiak, adnatuak edo koska batez dekurrenteak, sabeldunak, lehenik arrosa-gris zurbil kolorekoa, gero purpura-arrosa kolorekoak eta azkenik purpura-marroi kolorekoak; ertz finbriatua eta zurixka.
Hanka: 60 mm inguruko garaierakoa eta 5 mm inguruko lodierakoa, zilindrikoa, flexuosoa, urdin zurbil kolorekoa edo urdin-berdexka zurbila, lihazki zurixka ez oso nabariekin; eraztun iheskor ebaneszente batekin, iheskorra.
Haragia: Lodia, zurixka, urdinxka kortexean, usain eta zapore nabarmenik gabea.
Etimologia: Stropharia terminoa neskatoek bularra estutzeko erabiltzen zuten ”strofio” hitzetik dator, onddo hauen eraztunagatik edo eraztunaren arrastoengatik. Pseudocyanea epitetoa grekotik dator, ia esan nahi duen, “pseudo” hitzetik eta kolore urdin-berdexka esan nahi duen “kúavoc” hitzetik.

## Jangarritasuna

Ez da jangarria.

### Nahasketa arriskua

Stropharia aeruginosa delakoarekin nahas daiteke, bereizteko zaila, ezaugarri mikroskopikoak aztertu ezean.

## Sasoia eta lekua

Abuztutik urrira. Saprofitoa, lurzoru aberats eta nitrogenatuetan, landare hondar ugari dagoen lekuetan, baita oso ongarritutako larreetan ere. Urria.

### Banaketa eremua

Kanada, Ameriketako Estatu Batuak, Islandia, Europa, Errusia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Cuña Fernandez Avelino. (2023). Avelinosetas.info 2023.
* ↑ Stropharia pseudocyanea: GBIF—the Global Biodiversity Information Facility.

## Kanpo estekak

* Datuak: Q14641525
* Multimedia: Stropharia pseudocyanea / Q14641525